Man in hof ná moord op burgemeester se seunArgieffoto. Brig. Sabata Mokgwabone, woordvoerder van die polisie, het gesê Johannes Vumile Vemendleni het vlugtig in die Potchefstroom-landdroshof verskyn nadat hy Donderdag in hegtenis geneem is. Die saak is tot 3 Maart uitgestel vir verdere ondersoek. Vemendleni word verdink van die moord op Mike Maimane (30). Maimane is die seun van Kgotso Khumalo, uitvoerende burgemeester van die Tlokwe/Ventersdorp-munisipaliteit. Maimane se liggaam is op 18 Februarie in ŉ straat in Ikageng naby Potchefstroom gevind. Hy is met ŉ skerp voorwerp doodgesteek. Maimane is ook beroof. ŉ Begrafnisdiens word Saterdag in Potchefstroom gehou.